***Ո Ր Ո Շ ՈՒ Մ***

*ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ*

*22.03.2019թ. ք.Երևան*

*Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող արդարադատության կապիտան Արմենուհի Հոբոսյանս ուսումնասիրելով 22.03.2019թ. վերսկսված թիվ 01/06-3466/12 կոդ 00071049 կատարողական վարույթի նյութերը.*

Պ Ա Ր Զ Ե Ց Ի

*ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 28.11.2011թ. տրված թիվ ԵԱԴԴ/1385/02/11 կատարողական թերթի համաձայն պետք է հայցի ապահովման համար հայցագնի 5.305.039,40 ՀՀ դրամի չափով արգելանք դնել պատասխանող Սվետլանա Մանուկյանին սեփականության իրավունքով պատկանող գույքի և դրամական միջոցների վրա, բացառությամբ «Արդշինինվեստբանկ» ՓԲԸ-ում գտնվող հաշվեհամարի:*

*26.12.2011թ. կատարողական վարույթն ավարտվել է:*

*07.08.2012թ. պահանջատերը ԴԱՀԿ ծառայություն է ներկայացրել նույն դատարանի կողմից 19.06.2012թ. տրված ԵԱԴԴ 1385/02/11 կատարողական թերթը համաձայն որի պետք է Սվետլանա Մանուկյանից հօգուտ «Արդշինբանկ» ՓԲԸ-ի բռնագանձել 5.305.039,40 ՀՀ դրամ, որից 4.689.700 ՀՀ դրամ որպես վարկի մնացորդ, 509092 ՀՀ դրամ կուտակված տոկոսագումար, 65007 ՀՀ դրամ որպես ժամկետային տոկոսագումար, 406107 ՀՀ դրամ որպես ժամկետանց վարկի տոկոսներ, 37977 ՀՀ դրամ որպես ժամկետանց վարկի տոկոսագումար 106246 ՀՀ դրամ որպես տույժ, ինչպես նաև 106101 ՀՀ դրամ որպես հայցվորի կողմից նախապես վճարված պետական տուրքի գումար:*

*Սվետլանա Մանուկյանից հօգուտ «Արդշինբանկ» ՓԲԸ-ի բռնագանձել մինչև սույն վճռի փաստացի կատարման օրը թիվ 21/11 սպառողական վարկի պայմանագրի 7.2.2 կետով նախատեսված տոկոսները տարեկան 30 տոկոս դրույքով, անուիտետ վճարների նկատմամբ, որոնք իրենց մեջ կներառեն 09.11.2011թ. հաջորդող յուրաքանչյուր ամիս վերադարձման ենթակա կրեդիտի մասը և հաշվեգրված տոկոսավճարը, որոնց չափերը նշված են սույն պայմանագրի անբաժանելի մասի կազմող հավելվածում:*

*Բռնագանձումը տարածել 14.02.2011թ. կնքված թիվ 21/11 ՀՎ երրորդ անձանց անշարժ գույքի գրավի հիփոթեքի պայմանագրով գրավի առարկա հանդիսացող ք.Երևան Աջափնյակ համայնք Հ/Ա Գ-3 թաղ. 6Բ շ., 34 բն. հասցեի 78.7 քմ մակերեսով բնակարանի վրա:*

*09.08.2012թ. հարկադիր կատարողի կողմից նշանակվել է փորձագետ և 12.09.2012թ. ԴԱՀԿ ծառայություն է ներկայացվել փորձագետի կողմից տրված Աջափնյակ համայնք Հ/Ա Գ-3 թաղ. 6Բ շ., 34 բն. հասցեի եզրակացությունը, որի գնահատման արժեքը կազմում է 16.428.000 ՀՀ դրամ:*

*Պարտապանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:*

*13.09.2012թ. կայացվել է որոշում ք.Երևան Աջափնյակ համայնք Հ/Ա Գ-3 թաղամաս 6Բ շենք 34 բնակարանը հարկադիր էլեկտրոնային աճուրդով իրացնելու մասին:*

*03.10.2012թ. պարտապան՝ Սվետլանա Մանուկյանը ԴԱՀԿ ծառայություն է ներկայացրել վարչական դատարանի կողմից 26.09.2012թ. տրված թիվ ՎԴ/5848/05/12 կատարողական թերթը, որի համաձայն պետք է արգելել Հարկադիր կատարումն ապահովող ծառայությանը Երևանի Հ/Ա Գ-3 թաղամասի 6Բ շենքի 34 բնակարանի նկատմամբ հարկադիր էլեկտրոնային աճուրդ իրականացնել՝ մինչև վերջնական դատական ակտի կայացումը:*

*03.04.2015թ. ՀՀ Վճռաբեկ դատարանի կողմից ծառայություն է ուղարկվել /մուտք 03.04.2015թ./ 25.03.2015թ. «վճռաբեկ բողոքը առանց քննության թողնելու մասին» որոշումը, առ այն, որ թիվ ՎԴ 5848/05/12 վարչական գործով ՀՀ Վարչական դատարանի 11.12.2015թ. որոշման դեմ Սվետլանա Մանուկյանի բերված վճռաբեկ բողոքը թողնվել է առանց քննության:*

*03.11.2015թ․ որոշում է կայացվել կատարողական վարույթը վերսկսելու մասին։*

*14.01.2016թ. որոշում Է կայացվել ք.Երևան Աջափնյակ համայնք Հ/Ա Գ-3 թաղամաս 6Բ շենք 34 բնակարանը 13620000 ՀՀ դրամ մեկնարկային գնով հարկադիր էլեկտրոնային աճուրդով իրացնելու մասին:*

*Կատարողական գործողությունների ընթացքում պարզվել է, որ պարտապան՝ Սվետլանա Մանուկյանը դիմել է ՀՀ վարչական դատարան 14․01․2016թ․ որոշումն անվավեր ճանաչելու պահանջով /գործ թիվ ՎԴ/0504/05/16/:*

*«Դատական ակտերի հարկադիր կատարման մասին» ՀՀ օրենքի 3 հոդվածի համաձայն՝ Դատական ակտերի հարկադիր կատարման մասին օրենսդրությունը բաղկացած է ՀՀ Սահմանադրությունից, սույն օրենքից և իրավական այլ ակտերից։*

*ՀՀ վարչական դատավարության օրենսգրքի 83 հոդվածի 1 մասի համաձայն՝ վիճարկման հայցի վարույթ ընդունելը կասեցնում է վիճարկվող վարչական ակտի կատարումը մինչև այդ գործով գործն ըստ էության լուծող դատական ակտի օրինական ուժի մեջ մտնելը։*

*09․02․2016թ․ որոշում է կայացվել կատարողական վարույթը կասեցնելու մասին։*

*08.01.2018թ. ուժի մեջ է մտել «ՀՀ վարչական դատավարության օրենսգրքում լրացում և փոփոխություն կատարելու մասին» թիվ* ՀՕ-312-Ն ՀՀ օրենքը համաձայն որի՝ *վիճարկման հայցի վարույթ ընդունելը կասեցնում է վիճարկվող վարչական ակտի կատարումը մինչև այդ գործով գործն ըստ էության լուծող դատական ակտի օրինական ուժի մեջ մտնելը, բացառությամբ՝ (...)այն դեպքերի, երբ վիճարկվում է կատարողական վարույթի ընթացքում հարկադիր կատարողի կողմից կայացված վարչական ակտ:*

*25.01․2018թ․ որոշում է կայացվել կատարողական վարույթը վերսկսելու մասին։*

*Հիմք ընդունելով Սնանկության մասին ՀՀ օրենքի 6-րդ հոդվածի 2-րդ մասը և Դատական ակտերի հարկադիր կատարման մասին» ՀՀ օրենքի 37-րդ հոդվածի 8-րդ կետը որոշում է կայացվել կատարողական վարույթը կասեցնելու մասին։*

*Ի կատարումն 18․01․2018թ․ թիվ 02/2018 շրջաբերականի 01․02․2018թ․ կասեցված թիվ 01/06-3466/12 կոդ 00071049 կատարողական վարույթն ուսումնասիրության համար ուղարկվել է Ծառայության տեսչական և վերլուծական բաժին։*

*Ի պատասխան որի վերադարձվել է թիվ 01/06-3466/12 կոդ 00071049 կատարողական վարույթը, քանի որ բացակայում են սնանկության հատկանիշները։*

*Այսպիսով, հիմք ընդունելով վերոգրյալը գտնում եմ, որ Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող, արդարադատության կապիտան Արմենուհի Հոբոսյանի վարույթում գտնվող թիվ 01/06-3466/12 կոդ 00071049 կատարողական վարույթով «Կատարողական վարույթը կասեցնելու մասին» 01.02.2018թ-ի որոշումը ենթակա է վերացման վերադասության կարգով, որից հետո ուժի մեջ է մնում 09․02․2016թ․ որոշում՝ կատարողական վարույթը կասեցնելու մասին։*

*11․03․2019թ․ ՀՀ վերաքննիչ վարչական դատարանի կողմից Ծառայություն է մուտքագրվել գրություն, առ այն, որ թիվ ԵԴ/0504/05/16 վարչական գործով ՀՀ վերաքննիչ վարչական դատարանի կողմից 17․12․2018թ․ կայացված որոշումը սահմանված ժամկետում չի բողոքարկվել և մտել է օրինական ուժի մեջ։*

*Միաժամանակ պահանջատերը գրությամբ հայտնել է, որ պարտապանի պարտքը 19․03․2019թ․ դրությամբ կազմում է 14․907․020 ՀՀ դրամ։*

*Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Սվետլանա Մանուկյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.*

*Ո Ր Ո Շ Ե Ց Ի*

*Կասեցնել 22.03.2019թ. վերսկսված թիվ 01/06-3466/12 կոդ 00071049 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

*Ավագ հարկադիր կատարող Ա.Հոբոսյան*